พระราชกฤษฎีกาพระราชกฤษฎีกาเงินสวัสดิการสมาชิกสภาผู้แทนราษฎรซึ่งถึงแก่ความตายเนื่องในการเดินทางไปปฏิบัติงานของรัฐสภาณ จังหวัดเชียงใหม่เมื่อวันที่ ๕ กันยายนพ.ศ. ๒๕๒๔พ.ศ. ๒๕๒๔[๑] ภูมิพลอดุลยเดช ป.ร.ให้ไว้ ณ วันที่ ๓๐กันยายน พ.ศ. ๒๕๒๔เป็นปีที่ ๓๖ในรัชกาลปัจจุบันพระบาทสมเด็จพระปรมินทรมหาภูมิพลอดุลยเดช มีพระบรมราชโองการโปรดเกล้าฯให้ประกาศว่าโดยที่เป็นการสมควรกำหนดหลักเกณฑ์เกี่ยวกับการจ่ายการเบิกจ่าย และอัตราการจ่ายเงินสวัสดิการแก่ทายาทโดยธรรมของสมาชิกสภาผู้แทนราษฎรซึ่งถึงแก่ความตายเนื่องในการเดินทางไปปฏิบัติงานของรัฐสภาณ จังหวัดเชียงใหม่ เมื่อวันที่ ๕ กันยายน พ.ศ. ๒๕๒๔อาศัยอำนาจตามความในมาตรา ๑๕๙ของรัฐธรรมนูญแห่งราชอาณาจักรไทย และมาตรา ๓แห่งพระราชบัญญัติกำหนดหลักเกณฑ์เกี่ยวกับการจ่ายเงินบางประเภทตามงบประมาณรายจ่ายพ.ศ. ๒๕๑๘ จึงทรงพระกรุณาโปรดเกล้าฯ ให้ตราพระราชกฤษฎีกาขึ้นไว้ ดังต่อไปนี้มาตรา ๑พระราชกฤษฎีกานี้เรียกว่า พระราชกฤษฎีกาเงินสวัสดิการสมาชิกสภาผู้แทนราษฎรซึ่งถึงแก่ความตายเนื่องในการเดินทางไปปฏิบัติงานของรัฐสภาณ จังหวัดเชียงใหม่ เมื่อวันที่ ๕ กันยายน พ.ศ. ๒๕๒๔ พ.ศ. ๒๕๒๔มาตรา ๒ พระราชกฤษฎีกานี้ให้ใช้บังคับตั้งแต่วันที่๕ กันยายน พ.ศ. ๒๕๒๔ เป็นต้นไปมาตรา ๓ การจ่ายเงินงบประมาณรายจ่ายเป็นเงินสวัสดิการสมาชิกสภาผู้แทนราษฎรซึ่งถึงแก่ความตายเนื่องในการเดินทางไปปฏิบัติงานของรัฐสภาณ จังหวัดเชียงใหม่ เมื่อวันที่ ๕ กันยายน พ.ศ. ๒๕๒๔ ให้เป็นไปตามหลักเกณฑ์และอัตราการจ่ายตามพระราชกฤษฎีกานี้การเบิกและจ่ายเงินสวัสดิการตามวรรคหนึ่งให้เป็นไปตามหลักเกณฑ์และวิธีการที่กระทรวงการคลังกำหนดมาตรา ๔ ภายใต้บังคับมาตรา๖ วรรคหนึ่ง ให้ทายาทโดยธรรมตามประมวลกฎหมายแพ่งและพาณิชย์ของสมาชิกสภาผู้แทนราษฎรซึ่งถึงแก่ความตายเนื่องในการเดินทางไปปฏิบัติงานของรัฐสภาณ จังหวัดเชียงใหม่ เมื่อวันที่ ๕ กันยายน พ.ศ. ๒๕๒๔ มีสิทธิได้รับเงินสวัสดิการตามพระราชกฤษฎีกานี้การขอรับเงินสวัสดิการให้ขอรับภายในสามปีนับแต่วันที่พระราชกฤษฎีกานี้ใช้บังคับและให้เป็นไปตามหลักเกณฑ์และวิธีการที่กระทรวงการคลังกำหนดมาตรา ๕ เงินสวัสดิการให้มีจำนวนสามสิบเท่าของเงินประจำตำแหน่งที่สมาชิกสภาผู้แทนราษฎรซึ่งถึงแก่ความตายเนื่องในการเดินทางไปปฏิบัติงานของรัฐสภา ณ จังหวัดเชียงใหม่เมื่อวันที่ ๕ กันยายน พ.ศ. ๒๕๒๔ ได้รับตามกฎหมายว่าด้วยเงินประจำตำแหน่งและประโยชน์ตอบแทนอย่างอื่นของสมาชิกวุฒิสภาสมาชิกสภาผู้แทนราษฎร หรือกรรมาธิการ หรือในกรณีที่สมาชิกสภาผู้แทนราษฎรดังกล่าวได้ดำรงตำแหน่งข้าราชการการเมืองหรือข้าราชการฝ่ายรัฐสภาด้วยสามสิบเท่าของเงินเดือนที่ได้รับตามกฎหมายว่าด้วยระเบียบข้าราชการการเมืองหรือกฎหมายว่าด้วยระเบียบข้าราชการฝ่ายรัฐสภาทั้งนี้ สุดแต่จำนวนใดจะสูงกว่ามาตรา ๖ ในกรณีที่มีการจ่ายบำเหน็จบำนาญพิเศษตามกฎหมายว่าด้วยบำเหน็จบำนาญข้าราชการให้แก่ผู้มีสิทธิตามกฎหมายดังกล่าวแล้ว ทายาทโดยธรรมไม่มีสิทธิได้รับเงินสวัสดิการตามพระราชกฤษฎีกานี้อีกในกรณีที่มีการขอรับบำเหน็จบำนาญพิเศษตามกฎหมายว่าด้วยบำเหน็จบำนาญข้าราชการไว้ก่อนการเบิกจ่ายเงินสวัสดิการตามพระราชกฤษฎีกานี้ให้งดการจ่ายเงินสวัสดิการตามพระราชกฤษฎีกานี้ไว้จนกว่าจะปรากฏว่าไม่มีการจ่ายบำเหน็จบำนาญพิเศษตามกฎหมายดังกล่าวเพื่อประโยชน์แห่งมาตรานี้ถ้ายังไม่มีการขอรับบำเหน็จบำนาญพิเศษตามกฎหมายว่าด้วยบำเหน็จบำนาญข้าราชการและยังไม่พ้นระยะเวลาการขอรับบำเหน็จบำนาญตามกฎหมายดังกล่าวกระทรวงการคลังอาจกำหนดหลักเกณฑ์ให้ผู้ขอต้องปฏิบัติเพื่อเป็นหลักประกันก่อนการเบิกจ่ายเงินสวัสดิการก็ได้มาตรา ๗ ให้รัฐมนตรีว่าการกระทรวงการคลังรักษาการตามพระราชกฤษฎีกานี้ผู้รับสนองพระบรมราชโองการพลเอก ป. ติณสูลานนท์นายกรัฐมนตรีหมายเหตุ :- เหตุผลในการประกาศใช้พระราชกฤษฎีกาฉบับนี้ คือเนื่องจากได้มีสมาชิกสภาผู้แทนราษฎรซึ่งเดินทางไปปฏิบัติงานของรัฐสภา ณจังหวัดเชียงใหม่ ประสบอุบัติเหตุถึงแก่ความตาย เมื่อวันที่ ๕ กันยายน พ.ศ. ๒๕๒๔และสมควรที่ทางราชการจะจ่ายเงินจำนวนหนึ่งเป็นเงินสวัสดิการเพื่อสงเคราะห์แก่ทายาทโดยธรรมของสมาชิกสภาผู้แทนราษฎรเหล่านั้นและพระราชบัญญัติการกำหนดหลักเกณฑ์เกี่ยวกับการจ่ายเงินบางประเภทตามงบประมาณรายจ่ายพ.ศ. ๒๕๑๘ ได้บัญญัติให้กระทำได้โดยตราเป็นพระราชกฤษฎีกา จึงจำเป็นต้องตราพระราชกฤษฎีกานี้จุฑามาศ/ปรับปรุง๑๗ มิถุนายน ๒๕๕๘[๑] ราชกิจจานุเบกษาเล่ม ๙๘/ตอนที่ ๑๖๔/ฉบับพิเศษ หน้า ๑๔/๒ ตุลาคม ๒๕๒๔